CELEX: 32022D0766
Language: mt
Date: 2022-04-13 00:00:00
Title: Deċiżjoni tal-Kummissjoni (UE) 2022/766 tat-13 ta’ April 2022 dwar il-konsistenza tal-miri tal-prestazzjoni li jinsabu fl-abbozz tal-pjan tal-prestazzjoni mressaq mill-Irlanda skont ir-Regolament (KE) Nru 549/2004 tal-Parlament Ewropew u tal-Kunsill mal-miri tal-prestazzjoni mal-Unjoni kollha għat-tielet perjodu referenzjarju (notifikata bid-dokument C(2022) 2287) (It-testi bl-Ingliż u bl-Irlandiż biss huma awtentiċi) (Test b’rilevanza għaż-ŻEE)

18.5.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 139/89
               
            
         DEĊIŻJONI TAL-KUMMISSJONI (UE) 2022/766
         tat-13 ta’ April 2022
         dwar il-konsistenza tal-miri tal-prestazzjoni li jinsabu fl-abbozz tal-pjan tal-prestazzjoni mressaq mill-Irlanda skont ir-Regolament (KE) Nru 549/2004 tal-Parlament Ewropew u tal-Kunsill mal-miri tal-prestazzjoni mal-Unjoni kollha għat-tielet perjodu referenzjarju
         
            
               (notifikata bid-dokument C(2022) 2287)
            
         
         (It-testi bl-Ingliż u bl-Irlandiż biss huma awtentiċi)
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 549/2004 tal-Parlament Ewropew u tal-Kunsill tal-10 ta’ Marzu 2004 li jippreskrivi l-qafas għall-ħolqien tal-Ajru Uniku Ewropew (ir-Regolament qafas) (1), u b’mod partikolari il-punt (c) tal-ewwel paragrafu tal-Artikolu 11(3) tiegħu,
         Wara li kkunsidrat ir-Regolament ta’ Implimentazzjoni tal-Kummissjoni (UE) 2019/317 tal-11 ta’ Frar 2019 li jistabbilixxi skema ta’ prestazzjoni u imposti fl-Ajru Uniku Ewropew (2), u b’mod partikolari l-Artikolu 14(2) tiegħu,
         Billi:
         
            KUNSIDERAZZJONIJIET ĠENERALI
         
         
                     (1)
                  
                  
                     Skont l-Artikolu 11 tar-Regolament (KE) Nru 549/2004 għandha titwaqqaf skema ta’ prestazzjoni għas-servizzi tan-navigazzjoni tal-ajru u għall-funzjonijiet tan-network. Barra minn hekk, skont l-Artikolu 10 tar-Regolament ta’ Implimentazzjoni (UE) 2019/317, l-Istati Membri għandhom ifasslu, fil-livell nazzjonali jew fil-livell ta’ blokok ta’ spazju tal-ajru funzjonali (“FABs”), miri vinkolanti ta’ prestazzjoni għal kull perjodu referenzjarju tal-iskema ta’ prestazzjoni għas-servizzi tan-navigazzjoni bl-ajru u għall-funzjonijiet tan-network. Dawk il-miri tal-prestazzjoni jridu jkunu konsistenti mal-miri għall-Unjoni kollha adottati mill-Kummissjoni għall-perjodu referenzjarju kkonċernat. Il-Kummissjoni hija responsabbli biex tivvaluta jekk il-miri tal-prestazzjoni proposti li jinsabu fl-abbozzi tal-pjanijiet tal-prestazzjoni mfassla mill-Istati Membri humiex konsistenti mal-miri tal-prestazzjoni mal-Unjoni kollha, billi tuża l-kriterji ta’ valutazzjoni stabbiliti fl-Anness IV tar-Regolament ta’ Implimentazzjoni (UE) 2019/317.
                  
               
                     (2)
                  
                  
                     Mill-ewwel trimestru tas-sena kalendarja 2020, it-tifqigħa tal-pandemija tal-COVID-19 ħalliet impatt sinifikanti fuq is-settur tat-trasport bl-ajru u meta mqabbla mal-livelli ta’ qabel il-pandemija, naqqset b’mod konsiderevoli l-volumi tat-traffiku tal-ajru minħabba l-miżuri meħuda mill-Istati Membri u minn pajjiżi terzi biex tiġi kkontrollata l-pandemija.
                  
               
                     (3)
                  
                  
                     Il-miri tal-prestazzjoni mal-Unjoni kollha għat-tielet perjodu referenzjarju (“RP3”) ġew oriġinarjament stabbiliti fid-Deċiżjoni ta’ Implimentazzjoni tal-Kummissjoni (UE) 2019/903 (3). Minħabba li dawk il-miri tal-prestazzjoni mal-Unjoni kollha u l-abbozz tal-pjanijiet tal-prestazzjoni fl-RP3 sussegwentement imressqin mill-Istati Membri tfasslu qabel it-tifqigħa tal-pandemija tal-COVID-19, dawn ma setgħux iqisu ċ-ċirkostanzi li rriżultaw u nbidlu b’mod sinifikanti għat-trasport bl-ajru.
                  
               
                     (4)
                  
                  
                     Bi tweġiba għall-impatt tal-pandemija tal-COVID-19 fuq il-provvista tas-servizzi tan-navigazzjoni bl-ajru, ġew stabbiliti miżuri eċċezzjonali għall-RP3, li jidderogaw mid-dispożizzjonijiet tar-Regolament ta’ Implimentazzjoni (UE) 2019/317, fir-Regolament ta’ Implimentazzjoni tal-Kummissjoni (UE) 2020/1627 (4). Skont l-Artikolu 2(1) tar-Regolament ta’ Implimentazzjoni (UE) 2020/1627, il-Kummissjoni adottat id-Deċiżjoni ta’ Implimentazzjoni (UE) 2021/891 (5) li tistabbilixxi l-miri tal-prestazzjoni riveduti mal-Unjoni kollha għall-RP3 fit-2 ta’ Ġunju 2021.
                  
               
                     (5)
                  
                  
                     Il-Kummissjoni tinnota li t-tbassir tat-traffiku bażi tas-Servizz tal-Istatistika u tat-Tbassir tal-Eurocontrol (“STATFOR”) ta’ Ottubru 2021 jipprevedi li t-traffiku tal-ajru fil-livell tal-Unjoni kollha se jilħaq il-livelli ta’ qabel il-pandemija tiegħu matul l-2023 u se jaqbeż dawk il-livelli fl-2024. Madankollu, il-livell ta’ inċertezza rigward l-iżvilupp tat-traffiku għadu partikolarment għoli minħabba r-riskji relatati mal-evoluzzjoni tas-sitwazzjoni epidemjoloġika tal-COVID-19. Il-Kummissjoni tinnota wkoll li l-irkupru tat-traffiku mhuwiex mistenni li jkun uniformi fl-Istati Membri kollha.
                  
               
                     (6)
                  
                  
                     L-Istati Membri kollha żviluppaw u adottaw abbozzi tal-pjanijiet tal-prestazzjoni li fihom miri tal-prestazzjoni lokali riveduti għall-RP3, li tressqu mill-Kummissjoni għall-valutazzjoni sal-1 ta’ Ottubru 2021. Wara l-verifika tal-kompletezza ta’ dawk l-abbozzi tal-pjanijiet tal-prestazzjoni, il-Kummissjoni talbet lill-Istati Membri jressqu l-abbozzi tal-pjanijiet tal-prestazzjoni aġġornati sas-17 ta’ Novembru 2021. Il-valutazzjoni tal-Kummissjoni ppreżentata f’din id-Deċiżjoni hija msejsa fuq il-pjan tal-prestazzjoni aġġornat imressaq mill-Irlanda.
                  
               
                     (7)
                  
                  
                     Il-korp ta’ analiżi tal-prestazzjoni, li jassisti lill-Kummissjoni fl-implimentazzjoni tal-iskema tal-prestazzjoni skont l-Artikolu 11(2) tar-Regolament (KE) Nru 549/2004, ressaq rapport lill-Kummissjoni li jinkludi l-parir tiegħu dwar il-valutazzjoni tal-abbozzi tal-pjanijiet tal-prestazzjoni tal-RP3.
                  
               
                     (8)
                  
                  
                     F’konformità mal-Artikolu 14(1) tar-Regolament ta’ Implimentazzjoni (UE) 2019/317, il-Kummissjoni vvalutat il-konsistenza tal-miri tal-prestazzjoni lokali proposti mill-Irlanda abbażi tal-kriterji ta’ valutazzjoni stabbiliti fil-punt 1 tal-Anness IV ta’ dak ir-Regolament ta’ Implimentazzjoni, u qieset iċ-ċirkostanzi lokali. Fir-rigward ta’ kull qasam ewlieni ta’ prestazzjoni u l-miri ta’ prestazzjoni relatati, il-Kummissjoni kkomplementat il-valutazzjoni billi rrieżaminat l-abbozz tal-pjan tal-prestazzjoni fir-rigward tal-elementi stabbiliti fil-punt 2 tal-Anness IV ta’ dak ir-Regolament ta’ Implimentazzjoni.
                  
               
            VALUTAZZJONI TAL-KUMMISSJONI
         
         
            Valutazzjoni tal-abbozzi tal-miri tal-prestazzjoni fil-qasam ewlieni tal-prestazzjoni tas-sikurezza
         
         
                     (9)
                  
                  
                     Fir-rigward tal-qasam ewlieni tal-prestazzjoni tas-sikurezza, il-Kummissjoni vvalutat il-konsistenza tal-miri mressqin mill-Irlanda rigward l-effettività tal-ġestjoni tas-sikurezza tal-fornituri tas-servizzi tan-navigazzjoni bl-ajru abbażi tal-kriterju stabbilit fil-punt 1.1 tal-Anness IV tar-Regolament ta’ Implimentazzjoni (UE) 2019/317. Dik il-valutazzjoni saret filwaqt li tqiesu ċ-ċirkostanzi lokali u ġiet ikkomplementata mir-rieżami tal-miżuri ppjanati biex jintlaħqu l-miri tas-sikurezza fir-rigward tal-elementi stabbiliti fil-punt 2.1(a) tal-Anness IV tar-Regolament ta’ Implimentazzjoni (UE) 2019/317.
                  
               
                     (10)
                  
                  
                     L-abbozzi tal-miri tal-prestazzjoni fil-qasam ewlieni tal-prestazzjoni tas-sikurezza proposti mill-Irlanda fir-rigward tal-effettività tal-ġestjoni tas-sikurezza, imqassma skont l-objettiv tal-ġestjoni tas-sikurezza u espressi bħala livell ta’ implimentazzjoni, huma kif ġej:
                     
                                 
                                    L-Irlanda
                                 
                              
                              
                                 
                                    Miri dwar l-effettività tal-ġestjoni tas-sikurezza, espressi bħala livell ta’ implimentazzjoni, li jvarjaw mil-livell A sa D tal-EASA
                                 
                              
                           
                                 
                                    Fornitur tas-servizzi tan-navigazzjoni bl-ajru kkonċernat
                                 
                              
                              
                                 
                                    Objettiv tal-ġestjoni tas-sikurezza
                                 
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 IAA
                              
                              
                                 Politika u objettivi tas-sikurezza
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Ġestjoni tar-riskju għas-sikurezza
                              
                              
                                 D
                              
                              
                                 D
                              
                              
                                 D
                              
                              
                                 
                                    D
                                 
                              
                           
                                 Assigurazzjoni tas-sikurezza
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Promozzjoni tas-sikurezza
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Kultura tas-sikurezza
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
               
                     (11)
                  
                  
                     Il-Kummissjoni sabet li l-abbozzi tal-miri tas-sikurezza proposti mill-Irlanda għall-fornitur tas-servizzi tan-navigazzjoni bl-ajru (IAA) huma ugwali għall-miri tas-sikurezza mal-Unjoni kollha għal kull sena kalendarja mill-2021 sal-2024.
                  
               
                     (12)
                  
                  
                     Il-Kummissjoni tinnota li l-abbozz tal-pjan tal-prestazzjoni mressaq mill-Irlanda jirreferi għall-miżuri ppjanati mill-IAA fil-pjan ta’ direzzjoni tan-negozju biex jintlaħqu l-miri tas-sikurezza lokali. Il-miżuri jinkludu l-implimentazzjoni tar-rekwiżiti stabbiliti fir-Regolament ta’ Implimentazzjoni tal-Kummissjoni (UE) 2017/373 (6) kif ukoll l-investimenti relatati mas-sikurezza. L-NSA tistqarr li se tkompli tirrieżamina b’mod annwali l-eżiti tal-effettività tal-kwestjonarju dwar il-ġestjoni tas-sikurezza u se timponi miżuri ta’ rimedju fi kwalunkwe qasam ta’ nonkonformità sabiex jintlaħqu l-miri tas-sikurezza lokali.
                  
               
                     (13)
                  
                  
                     Abbażi tas-sejbiet stabbiliti fil-premessi (11) u (12), u meta jitqies li l-miri tal-prestazzjoni tas-sikurezza mal-Unjoni kollha stabbiliti fid-Deċiżjoni ta’ Implimentazzjoni (UE) 2021/891 iridu jintlaħqu sal-aħħar sena tal-RP3, jiġifieri l-2024, jenħtieġ li l-abbozzi tal-miri inklużi fl-abbozz tal-pjan tal-prestazzjoni tal-Irlanda jiġu vvalutati bħala konsistenti mal-miri tal-prestazzjoni mal-Unjoni kollha fil-qasam ewlieni tal-prestazzjoni tas-sikurezza.
                  
               
            Valutazzjoni tal-abbozzi tal-miri tal-prestazzjoni fil-qasam ewlieni tal-prestazzjoni tal-ambjent
         
         
                     (14)
                  
                  
                     Fir-rigward tal-qasam ewlieni tal-prestazzjoni tal-ambjent, ġiet ivvalutata l-konsistenza tal-miri mressqin mill-Irlanda rigward l-effiċjenza tat-titjir medja orizzontali en route tat-trajettorja reali abbażi tal-kriterju stabbilit fil-punt 1.2 tal-Anness IV tar-Regolament ta’ Implimentazzjoni (UE) 2019/317. Għaldaqstant, il-miri proposti li jinsabu fl-abbozz tal-pjan tal-prestazzjoni tal-Irlanda tqabblu mal-valuri referenzjarji rilevanti tal-effiċjenza tat-titjir orizzontali en route stabbiliti fil-Pjan ta’ Titjib tan-Network Ewropew tar-Rotot (“ERNIP”) disponibbli fiż-żmien tal-adozzjoni tal-miri tal-prestazzjoni riveduti mal-Unjoni kollha għall-RP3, jiġifieri fit-2 ta’ Ġunju 2021. Dik il-valutazzjoni saret filwaqt li tqiesu ċ-ċirkostanzi lokali u ġiet ikkomplementata mir-rieżami tal-miżuri ppjanati biex jintlaħqu l-miri tal-ambjent skont il-punt 2.1(a) tal-Anness IV tar-Regolament ta’ Implimentazzjoni (UE) 2019/317.
                  
               
                     (15)
                  
                  
                     Fir-rigward tas-sena kalendarja 2020, il-mira tal-prestazzjoni mal-Unjoni kollha għall-RP3 fil-qasam ewlieni tal-prestazzjoni tal-kapaċità, li inizjalment ġiet stabbilita fid-Deċiżjoni ta’ Implimentazzjoni (UE) 2019/903, ma ġietx riveduta bid-Deċiżjoni ta’ Implimentazzjoni (UE) 2021/891, meta wieħed iqis li l-perjodu ta’ żmien għall-applikazzjoni ta’ dik il-mira kien skada u li għalhekk l-implimentazzjoni tagħha kienet saret definittiva u ma ħalliet l-ebda possibbiltà għal aġġustamenti retroattivi. Għaldaqstant, fl-abbozzi tal-pjanijiet tal-prestazzjoni mressqin sal-1 ta’ Ottubru 2021, l-Istati Membri ma ntalbux jirrevedu l-miri tal-prestazzjoni lokali tagħhom għas-sena kalendarja 2020 fil-qasam ewlieni tal-prestazzjoni tal-ambjent. Għalhekk, jenħtieġ li l-konsistenza tal-miri tal-prestazzjoni ambjentali lokali mal-miri tal-prestazzjoni korrispondenti mal-Unjoni kollha tiġi vvalutata fir-rigward tas-snin kalendarji 2021, 2022, 2023 u 2024.
                  
               
                     (16)
                  
                  
                     L-abbozzi tal-miri tal-prestazzjoni fil-qasam ewlieni tal-prestazzjoni tal-ambjent proposti mill-Irlanda u l-valuri referenzjarji nazzjonali korrispondenti għall-RP3 mill-ERNIP, espressi bħala l-effiċjenza tat-titjir medja orizzontali en route tat-trajettorja reali, huma kif ġej:
                     
                                  
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Abbozzi tal-miri tal-ambjent en route tal-Irlanda, espressi bħala l-effiċjenza tat-titjir medja orizzontali en route tat-trajettorja reali
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                           
                                 Valuri referenzjarji għall-Irlanda
                              
                              
                                 1,13  %
                              
                              
                                 1,13  %
                              
                              
                                 1,13  %
                              
                              
                                 1,13  %
                              
                           
               
                     (17)
                  
                  
                     Il-Kummissjoni tosserva li l-abbozzi tal-miri tal-ambjent proposti mill-Irlanda huma ugwali għall-valuri referenzjarji nazzjonali korrispondenti għal kull sena kalendarja mill-2021 sal-2024.
                  
               
                     (18)
                  
                  
                     Fir-rigward tal-punt 2.1(a) tal-Anness IV tar-Regolament ta’ Implimentazzjoni (UE) 2019/317, il-Kummissjoni tinnota li fl-abbozz tal-pjan tal-prestazzjoni, l-Irlanda ppreżentat diversi miżuri biex jintlaħqu l-miri ambjentali lokali fosthom ir-riorganizzazzjoni tar-Reġjun ta’ Informazzjoni dwar it-Titjir (FIR) ta’ Shannon kif ukoll l-implimentazzjoni tal-pjan ta’ tranżizzjoni għan-navigazzjoni bbażata fuq il-prestazzjoni (PBN).
                  
               
                     (19)
                  
                  
                     Barra minn hekk, il-Kummissjoni tosserva li l-Irlanda diġà implimentat l-ispazju tal-ajru b’rotot liberi (FRA) fl-ispazju tal-ajru ta’ aktar ’il fuq kif ukoll fl-ispazju tal-ajru ta’ aktar ’l isfel.
                  
               
                     (20)
                  
                  
                     Abbażi tas-sejbiet stabbiliti fil-premessi (17) sa (19), jenħtieġ li l-abbozzi tal-miri inklużi fl-abbozz tal-pjan tal-prestazzjoni tal-Irlanda jiġu vvalutati bħala konsistenti mal-miri tal-prestazzjoni mal-Unjoni kollha fil-qasam ewlieni tal-prestazzjoni tal-ambjent.
                  
               
            Valutazzjoni tal-abbozzi tal-miri tal-prestazzjoni fil-qasam ewlieni tal-prestazzjoni tal-kapaċità
         
         
                     (21)
                  
                  
                     Fir-rigward tal-qasam ewlieni tal-prestazzjoni tal-kapaċità, ġiet ivvalutata l-konsistenza tal-miri mressqin mill-Irlanda rigward id-dewmien medju tal-ġestjoni tal-fluss tat-traffiku tal-ajru (“ATFM”) en route għal kull titjira abbażi tal-kriterju stabbilit fil-punt 1.3 tal-Anness IV tar-Regolament ta’ Implimentazzjoni (UE) 2019/317. Għaldaqstant, il-miri proposti li jinsabu fl-abbozz tal-pjan tal-prestazzjoni tal-Irlanda tqabblu mal-valuri referenzjarji rilevanti stabbiliti fil-Pjan Operazzjonali tan-Network disponibbli fiż-żmien tal-adozzjoni tal-miri tal-prestazzjoni riveduti mal-Unjoni kollha għall-RP3, jiġifieri fit-2 ta’ Ġunju 2021. Dik il-valutazzjoni saret filwaqt li tqiesu ċ-ċirkostanzi lokali u ġiet ikkomplementata mir-rieżami tal-miżuri ppjanati biex jintlaħqu l-miri tal-kapaċità skont il-punt 2.1(a) tal-Anness IV tar-Regolament ta’ Implimentazzjoni (UE) 2019/317.
                  
               
                     (22)
                  
                  
                     Fir-rigward tas-sena kalendarja 2020, il-mira tal-prestazzjoni mal-Unjoni kollha għall-RP3 fil-qasam ewlieni tal-prestazzjoni tal-kapaċità, li inizjalment ġiet stabbilita fid-Deċiżjoni ta’ Implimentazzjoni (UE) 2019/903, ma ġietx riveduta bid-Deċiżjoni ta’ Implimentazzjoni (UE) 2021/891, meta wieħed iqis li l-perjodu ta’ żmien għall-applikazzjoni ta’ dik il-mira kien skada u li għalhekk l-implimentazzjoni tagħha kienet saret definittiva u ma ħalliet l-ebda possibbiltà għal aġġustament retroattiv. Għaldaqstant, fl-abbozzi tal-pjanijiet tal-prestazzjoni mressqin sal-1 ta’ Ottubru 2021, l-Istati Membri ma ntalbux jirrevedu l-miri tal-prestazzjoni lokali tagħhom għas-sena kalendarja 2020 fil-qasam ewlieni tal-prestazzjoni tal-kapaċità. Għalhekk, jenħtieġ li l-konsistenza tal-miri tal-prestazzjoni tal-kapaċità lokali mal-miri tal-prestazzjoni korrispondenti mal-Unjoni kollha tiġi vvalutata fir-rigward tas-snin kalendarji 2021, 2022, 2023 u 2024.
                  
               
                     (23)
                  
                  
                     L-abbozzi tal-miri tal-kapaċità en route proposti mill-Irlanda għall-RP3, espressi f’minuti ta’ dewmien tal-ATFM għal kull titjira, kif ukoll il-valuri referenzjarji korrispondenti mill-Pjan Operazzjonali tan-Network huma kif ġej:
                     
                                  
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Abbozzi tal-miri tal-kapaċità en route tal-Irlanda, f’minuti ta’ dewmien tal-ATFM għal kull titjira
                              
                              
                                 
                                    0,01 
                                 
                              
                              
                                 
                                    0,03 
                                 
                              
                              
                                 
                                    0,03 
                                 
                              
                              
                                 
                                    0,03 
                                 
                              
                           
                                 Valuri referenzjarji għall-Irlanda
                              
                              
                                 0,01 
                              
                              
                                 0,03 
                              
                              
                                 0,03 
                              
                              
                                 0,03 
                              
                           
               
                     (24)
                  
                  
                     Il-Kummissjoni tosserva li l-abbozzi tal-miri tal-kapaċità proposti mill-Irlanda huma ugwali għall-valuri referenzjarji nazzjonali korrispondenti għal kull sena kalendarja mill-2021 sal-2024.
                  
               
                     (25)
                  
                  
                     Fir-rigward tal-punt 2.1(a) tal-Anness IV tar-Regolament ta’ Implimentazzjoni (UE) 2019/317, il-Kummissjoni tinnota li fl-abbozz tal-pjan tal-prestazzjoni tagħha, l-Irlanda ppreżentat firxa ta’ miżuri biex jintlaħqu l-miri tal-kapaċità lokali en route. Dawk il-miżuri jinkludu settorizzazzjoni flessibbli tal-ispazju tal-ajru, klassifikazzjonijiet multipli tal-kontrolluri tat-traffiku tal-ajru (ATCOs), ċentru tal-operazzjonijiet ta’ kontinġenza en route għaċ-Ċentru ta’ Kontroll tal-Erja ta’ Shannon (ACC) u proġetti b’enfasi fuq it-tisħiħ tal-kapaċitajiet tas-settur.
                  
               
                     (26)
                  
                  
                     Abbażi tas-sejbiet stabbiliti fil-premessi (24) u (25), jenħtieġ li l-abbozzi tal-miri inklużi fl-abbozz tal-pjan tal-prestazzjoni tal-Irlanda jiġu vvalutati bħala konsistenti mal-miri tal-prestazzjoni mal-Unjoni kollha fil-qasam ewlieni tal-prestazzjoni tal-kapaċità.
                  
               
            Rieżami tal-abbozzi tal-miri tal-kapaċità għas-servizzi tan-navigazzjoni bl-ajru fit-terminal
         
         
                     (27)
                  
                  
                     Fir-rigward tal-ajruporti li jaqgħu fil-kamp ta’ applikazzjoni tar-Regolament ta’ Implimentazzjoni (UE) 2019/317 kif stabbilit fl-Artikoli 1(3) u (4) ta’ dak ir-Regolament, il-Kummissjoni kkomplementat il-valutazzjoni tagħha tal-abbozzi tal-miri tal-kapaċità en route bir-rieżami tal-abbozzi tal-miri tal-kapaċità għas-servizzi tan-navigazzjoni bl-ajru fit-terminal f’konformità mal-punt 2.1(b) tal-Anness IV tar-Regolament ta’ Implimentazzjoni (UE) 2019/317. Instab li dawk l-abbozzi tal-miri jqajmu tħassib fir-rigward tal-Irlanda.
                  
               
                     (28)
                  
                  
                     Il-Kummissjoni sabet li l-miri proposti għall-RP3 rigward id-dewmien medju tal-ATFM tal-wasla li jvarjaw minn 0,25 sa 0,20 minuta għal kull titjira għas-snin kalendarji 2021 sal-2024 huma ferm ogħla mill-prestazzjoni tad-dewmien tal-ATFM miksuba fis-snin kalendarji kollha ħlief waħda matul it-tieni perjodu referenzjarju (“RP2”), b’dewmien medju tal-ATFM ta’ madwar 0,15 minuta għal kull titjira osservata matul dak il-perjodu.
                  
               
                     (29)
                  
                  
                     Għalhekk, il-Kummissjoni tqis li, b’rabta mal-adozzjoni tal-pjan tal-prestazzjoni finali tagħha f’konformità mal-punt (a) tal-Artikolu 16 tar-Regolament ta’ Implimentazzjoni (UE) 2019/317, jenħtieġ li fid-dawl tal-osservazzjonijiet stabbiliti hawn fuq, l-Irlanda tiġġustifika ulterjorment il-miri tal-kapaċità fit-terminal jew tirrevedi ’l isfel l-abbozzi tal-miri tal-kapaċità għas-servizzi tan-navigazzjoni bl-ajru fit-terminal.
                  
               
            Valutazzjoni tal-abbozzi tal-miri tal-prestazzjoni fil-qasam ewlieni tal-prestazzjoni tal-kosteffiċjenza
         
         
                     (30)
                  
                  
                     Fir-rigward tal-qasam ewlieni tal-prestazzjoni tal-kosteffiċjenza, ġiet ivvalutata l-konsistenza tal-miri mressqin mill-Irlanda rigward il-kost unitarju ddeterminat (“DUC”) għas-servizzi tan-navigazzjoni bl-ajru en route abbażi tal-kriterji stabbiliti fil-punti 1.4(a), (b) u (c) tal-Anness IV tar-Regolament ta’ Implimentazzjoni (UE) 2019/317. Dawk il-kriterji jikkonsistu mix-xejra tad-DUC matul l-RP3, mix-xejra fit-tul tad-DUC matul l-RP2 u l-RP3 (2015-2024), u mill-valur bażi għad-DUC fil-livell taż-żona tal-imposti meta mqabbel mal-valur medju taż-żoni tal-imposti fejn il-fornituri tas-servizzi tan-navigazzjoni bl-ajru għandhom ambjent operazzjonali u ekonomiku simili.
                  
               
                     (31)
                  
                  
                     Il-valutazzjoni tal-miri tal-kosteffiċjenza en route saret filwaqt li tqiesu ċ-ċirkostanzi lokali. Dan ġie kkomplementat mir-rieżami tal-fatturi u l-parametri ewlenin li jirfdu dawk il-miri kif speċifikat fil-punt 2.1(d) tal-Anness IV tar-Regolament ta’ Implimentazzjoni (UE) 2019/317.
                  
               
                     (32)
                  
                  
                     L-abbozzi tal-miri tal-kosteffiċjenza en route proposti mill-Irlanda għall-RP3 huma kif ġej:
                     
                                 
                                    Żona tal-imposti en route tal-Irlanda
                                 
                              
                              
                                 
                                    Valur bażi tal-2014
                                 
                              
                              
                                 
                                    Valur bażi tal-2019
                                 
                              
                              
                                 
                                    2020 - 2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Abbozzi tal-miri tal-kosteffiċjenza en route, espressi bħala kost unitarju ddeterminat en route (f’termini reali bil-prezzijiet tal-2017)
                              
                              
                                 
                                    26,36  EUR
                                 
                              
                              
                                 
                                    25,03  EUR
                                 
                              
                              
                                 
                                    47,25  EUR
                                 
                              
                              
                                 
                                    29,84  EUR
                                 
                              
                              
                                 
                                    25,01  EUR
                                 
                              
                              
                                 
                                    24,66  EUR
                                 
                              
                           
               
                     (33)
                  
                  
                     Fir-rigward tal-kriterju stabbilit fil-punt 1.4(a) tal-Anness IV tar-Regolament ta’ Implimentazzjoni (UE) 2019/317, il-Kummissjoni tosserva li x-xejra tad-DUC en route tal-Irlanda fil-livell taż-żona tal-imposti ta’ -0,4 % kull sena matul l-RP3 hija inqas mix-xejra mal-Unjoni kollha ta’ +1,0 % matul l-istess perjodu.
                  
               
                     (34)
                  
                  
                     Fir-rigward tal-kriterju stabbilit fil-punt 1.4(b) tal-Anness IV tar-Regolament ta’ Implimentazzjoni (UE) 2019/317, il-Kummissjoni tosserva li x-xejra fit-tul tad-DUC en route tal-Irlanda fil-livell taż-żona tal-imposti matul l-RP2 u l-RP3 ta’ -0,7 % kull sena hija inqas mix-xejra fit-tul mal-Unjoni kollha ta’ -1,3 % matul l-istess perjodu.
                  
               
                     (35)
                  
                  
                     Fir-rigward tal-kriterju stabbilit fil-punt 1.4(c) tal-Anness IV tar-Regolament ta’ Implimentazzjoni (UE) 2019/317, il-Kummissjoni tosserva li l-valur bażi għad-DUC ta’ EUR 25,03 tal-Irlanda f’termini reali bil-prezzijiet tal-2017 (“EUR 2017”) huwa 52,9 % inqas mill-valur bażi medju ta’ EUR 53,20 fl-EUR 2017 tal-grupp komparatur rilevanti. Il-Kummissjoni tinnota li l-kost unitarju ddeterminat en route tal-Irlanda għall-2024 se jkompli jkun aktar baxx b’51,1 % mill-medja tal-grupp komparatur.
                  
               
                     (36)
                  
                  
                     Kif speċifikat fil-premessa (33), huwa ċar li fil-biċċa l-kbira, ix-xejra tad-DUC tal-Irlanda matul l-RP3 tisboq ix-xejra tad-DUC mal-Unjoni kollha. Barra minn hekk, id-DUC tal-Irlanda fl-2024 huwa aktar baxx mill-valuri bażi tal-2014 u tal-2019 u dan juri li ntlaħqu kisbiet effettivi fil-kosteffiċjenza kemm fuq terminu medju kif ukoll fuq terminu twil. Fl-aħħar, b’referenza għall-premessa (35), l-Irlanda turi prestazzjoni tal-kosteffiċjenza b’saħħitha f’termini tal-livell tad-DUC, peress li l-valur bażi għall-2019 u d-DUC għall-2024 tal-Irlanda huma t-tnejn ferm aktar baxxi (b’aktar minn 50 %) mill-valuri medji korrispondenti tal-grupp komparatur. Wara li kkunsidrat il-kunsiderazzjonijiet ta’ hawn fuq, il-Kummissjoni tqis li d-devjazzjoni mix-xejra fit-tul tad-DUC mal-Unjoni kollha osservata fil-premessa (34) ma tipprekludix li tiġi stabbilita konsistenza mal-miri tal-prestazzjoni tal-kosteffiċjenza mal-Unjoni kollha fir-rigward tal-Irlanda.
                  
               
                     (37)
                  
                  
                     Abbażi tas-sejbiet stabbiliti fil-premessi (33) sa (36), jenħtieġ li l-abbozzi tal-miri inklużi fl-abbozz tal-pjan tal-prestazzjoni tal-Irlanda jiġu vvalutati bħala konsistenti mal-miri tal-prestazzjoni mal-Unjoni kollha fil-qasam ewlieni tal-prestazzjoni tal-kosteffiċjenza.
                  
               
            Rieżami tal-abbozzi tal-miri tal-kosteffiċjenza għas-servizzi tan-navigazzjoni bl-ajru fit-terminal
         
         
                     (38)
                  
                  
                     Fir-rigward tal-ajruporti li jaqgħu fil-kamp ta’ applikazzjoni tar-Regolament ta’ Implimentazzjoni (UE) 2019/317 kif stabbilit fl-Artikoli 1(3) u (4) ta’ dak ir-Regolament, il-Kummissjoni kkomplementat il-valutazzjoni tagħha tal-abbozzi tal-miri tal-kosteffiċjenza en route bir-rieżami tal-abbozzi tal-miri tal-kosteffiċjenza għas-servizzi tan-navigazzjoni bl-ajru fit-terminal f’konformità mal-punt 2.1(c) tal-Anness IV tar-Regolament ta’ Implimentazzjoni (UE) 2019/317. Instab li dawk l-abbozzi tal-miri ma jqajmu l-ebda tħassib fir-rigward tal-Irlanda.
                  
               
            Rieżami tal-iskemi ta’ inċentivi msemmija fl-Artikolu 11 tar-Regolament ta’ Implimentazzjoni (UE) 2019/317 li jikkomplementa l-valutazzjoni mill-Kummissjoni tal-abbozzi tal-miri tal-kapaċità
         
         
                     (39)
                  
                  
                     F’konformità mal-punt 2.1(f) tal-Anness IV tar-Regolament ta’ Implimentazzjoni (UE) 2019/317, b’rabta mal-valutazzjoni tal-abbozzi tal-miri tal-kapaċità, il-Kummissjoni kkomplementat il-valutazzjoni tagħha b’rieżami tal-abbozzi tal-iskemi ta’ inċentivi msemmija fl-Artikolu 11 tar-Regolament ta’ Implimentazzjoni (UE) 2019/317. F’dan ir-rigward, il-Kummissjoni eżaminat jekk l-abbozzi tal-iskemi ta’ inċentivi jissodisfawx ir-rekwiżiti sostantivi stabbiliti fl-Artikolu 11(1) u (3) tar-Regolament ta’ Implimentazzjoni (UE) 2019/317. Instab li l-abbozzi tal-iskemi ta’ inċentivi li jinsabu fl-abbozz tal-pjan tal-prestazzjoni tal-Irlanda jqajmu tħassib.
                  
               
                     (40)
                  
                  
                     Il-Kummissjoni tosserva li kemm l-iskema ta’ inċentivi tal-kapaċità en route kif ukoll l-iskema ta’ inċentivi tal-kapaċità fit-terminal proposti fl-abbozz tal-pjan tal-prestazzjoni tal-Irlanda jinkludu żvantaġġ finanzjarju massimu li jammonta għal 0,50 % tal-kostijiet iddeterminati u vantaġġ finanzjarju massimu li jammonta għal 0,0 % tal-kostijiet iddeterminati.
                  
               
                     (41)
                  
                  
                     Fir-rigward ta’ dawk l-iskemi ta’ inċentivi, abbażi tal-parir espert ipprovdut mill-korp ta’ analiżi tal-prestazzjoni, il-Kummissjoni għandha dubji kbar dwar jekk l-iżvantaġġ finanzjarju massimu propost, li jammonta għal 0,50 % tal-kostijiet iddeterminati, huwiex se jkollu xi impatt materjali fuq id-dħul f’riskju, kif meħtieġ skont il-punt (a) tal-Artikolu 11(3) tar-Regolament ta’ Implimentazzjoni (UE) 2019/317.
                  
               
                     (42)
                  
                  
                     Għalhekk, jenħtieġ li l-Irlanda tirrevedi, b’rabta mal-adozzjoni tal-pjan tal-prestazzjoni finali tagħha f’konformità mal-Artikolu 16(a) tar-Regolament ta’ Implimentazzjoni (UE) 2019/317, l-iskemi ta’ inċentivi tagħha għall-ilħuq tal-miri tal-kapaċità en route u fit-terminal sabiex l-iżvantaġġi finanzjarji massimi li jirriżultaw minn dawk l-iskemi ta’ inċentivi jiġu stabbiliti f’livell li jkollu impatt materjali fuq id-dħul f’riskju, kif meħtieġ b’mod dirett skont il-punt (a) tal-Artikolu 11(3) tar-Regolament ta’ Implimentazzjoni (UE) 2019/317, li fil-fehma tal-Kummissjoni jenħtieġ li jwassal għal żvantaġġ finanzjarju massimu li jkun daqs jew ogħla minn 1 % tal-kostijiet iddeterminati.
                  
               
            KONKLUŻJONIJIET
         
         
                     (43)
                  
                  
                     Abbażi tal-valutazzjoni stabbilita fil-premessi (9) sa (42), il-Kummissjoni sabet li l-miri tal-prestazzjoni li jinsabu fl-abbozz tal-pjan tal-prestazzjoni mressaq mill-Irlanda huma konsistenti mal-miri tal-prestazzjoni mal-Unjoni kollha.
                  
               
                     (44)
                  
                  
                     Il-Kummissjoni tinnota li xi Stati Membri indikaw li biħsiebhom jinkludu l-entrati tal-kostijiet relatati mad-detezzjoni tad-droni tal-ajruport fil-bażijiet tal-kostijiet tal-RP3 tagħhom. Ma kienx possibbli li jiġi stabbilit b’mod preċiż, abbażi tal-elementi li jinsabu fl-abbozzi tal-pjanijiet tal-prestazzjoni, sa liema punt l-Istati Membri inkludew tali kostijiet iddeterminati fil-bażijiet tal-kostijiet tal-RP3 tagħhom u, fejn ġew inklużi dawn il-kostijiet, sa liema punt jiġġarrbu fir-rigward tal-forniment ta’ servizzi tan-navigazzjoni bl-ajru u b’hekk jistgħux jitqiesu eliġibbli skont l-iskema ta’ prestazzjoni u ta’ imposti. Is-servizzi tal-Kummissjoni bagħtu talba għal informazzjoni ad hoc lill-Istati Membri kollha sabiex jiġbru informazzjoni rilevanti, u se jkomplu jeżaminaw il-kostijiet tad-detezzjoni tad-droni fl-ajruporti rrapportati fil-kuntest tal-verifika tal-konformità tar-rata unitarja. Din id-Deċiżjoni hija mingħajr preġudizzju għas-sejbiet u għall-konklużjonijiet tal-Kummissjoni dwar is-suġġett tal-kostijiet tad-detezzjoni tad-droni.
                  
               
                     (45)
                  
                  
                     B’reazzjoni għall-aggressjoni militari tar-Russja kontra l-Ukrajna, li bdiet fl-24 ta’ Frar 2022, l-Unjoni adottat miżuri restrittivi li jipprojbixxu lit-trasportaturi tal-ajru Russi, lil kwalunkwe inġenju tal-ajru rreġistrat fir-Russja u lil kwalunkwe inġenju tal-ajru mhux irreġistrat fir-Russja li huwa l-proprjetà jew mikri, jew ikkontrollat minn persuna fiżika jew ġuridika Russa, minn entità jew minn korp Russu milli jinżlu fit-territorju tal-Unjoni, jew jitilqu minnu, jew jittajru fuqu. Dawk il-miżuri qed iwasslu għal tnaqqis fit-traffiku tal-ajru fl-ispazju tal-ajru fuq it-territorju tal-Unjoni. Madankollu, jenħtieġ li l-impatt fil-livell tal-Unjoni kollha ma jkunx komparabbli mat-tnaqqis tat-traffiku tal-ajru li rriżulta mit-tifqigħa tal-pandemija tal-COVID-19 f’Marzu 2020. Għalhekk, jixraq li jinżammu l-miżuri u l-proċessi eżistenti għall-implimentazzjoni tal-iskema tal-prestazzjoni u tal-imposti fl-RP3,
                  
               ADOTTAT DIN ID-DEĊIŻJONI:
         
            Artikolu 1
            Il-miri tal-prestazzjoni li jinsabu fl-abbozz tal-pjan tal-prestazzjoni mressaq mill-Irlanda, skont ir-Regolament (KE) Nru 549/2004 u elenkati fl-Anness ta’ din id-Deċiżjoni, huma konsistenti mal-miri tal-prestazzjoni mal-Unjoni kollha għat-tielet perjodu referenzjarju stabbiliti fid-Deċiżjoni ta’ Implimentazzjoni (UE) 2021/891.
         
         
            Artikolu 2
            Din id-Deċiżjoni hija indirizzata lill-Irlanda.
         
         
            Magħmul fi Brussell, it-13 ta’ April 2022.
            
               
                  Għall-Kummissjoni
               
               Adina VĂLEAN
               
                  Membru tal-Kummissjoni
               
            
         
         
            (1)  ĠU L 96, 31.3.2004, p. 1.
         
            (2)  Ir-Regolament ta’ Implimentazzjoni tal-Kummissjoni (UE) 2019/317 tal-11 ta’ Frar 2019 li jistabbilixxi skema ta’ prestazzjoni u imposti fl-Ajru Uniku Ewropew u li jħassar ir-Regolamenti ta’ Implimentazzjoni (UE) Nru 390/2013 u (UE) Nru 391/2013 (ĠU L 56, 25.2.2019, p. 1).
         
            (3)  Id-Deċiżjoni ta’ Implimentazzjoni tal-Kummissjoni (UE) 2019/903 tad-29 ta’ Mejju 2019 li tistabbilixxi l-miri tal-prestazzjoni mal-Unjoni kollha għan-network tal-ġestjoni tat-traffiku tal-ajru għat-tielet perjodu ta’ referenza li jibda fl-1 ta’ Jannar 2020 u li jintemm fil-31 ta’ Diċembru 2024 (ĠU L 144, 3.6.2019, p. 49).
         
            (4)  Ir-Regolament ta’ Implimentazzjoni tal-Kummissjoni (UE) 2020/1627 tat-3 ta’ Novembru 2020 dwar miżuri eċċezzjonali għat-tielet perjodu ta’ referenza (2020-2024) tal-iskema ta’ prestazzjoni u imposti tal-ajru uniku Ewropew minħabba l-pandemija tal-COVID-19 (ĠU L 366, 4.11.2020, p. 7).
         
            (5)  Id-Deċiżjoni ta’ Implimentazzjoni tal-Kummissjoni (UE) 2021/891 tat-2 ta’ Ġunju 2021 li tistabbilixxi l-miri tal-prestazzjoni riveduti mal-Unjoni kollha għan-network tal-ġestjoni tat-traffiku tal-ajru għat-tielet perjodu referenzjarju (2020-2024) u li tħassar id-Deċiżjoni ta’ Implimentazzjoni (UE) 2019/903 (ĠU L 195, 3.6.2021, p. 3).
         
            (6)  Ir-Regolament ta’ Implimentazzjoni tal-Kummissjoni (UE) 2017/373 tal-1 ta' Marzu 2017 li jistabbilixxi r-rekwiżiti komuni għall-fornituri ta' servizzi fil-ġestjoni tat-traffiku tal-ajru/tas-servizzi tan-navigazzjoni bl-ajru u funzjonijiet oħrajn tan-netwerk tal-ġestjoni tat-traffiku tal-ajru u s-sorveljanza tagħhom, iħassar ir-Regolament (KE) Nru 482/2008, ir-Regolamenti ta' Implimentazzjoni (UE) Nru 1034/2011, (UE) Nru 1035/2011 u (UE) 2016/1377 u jemenda r-Regolament (UE) Nru 677/2011 (ĠU L 62, 8.3.2017, p. 1).
      
      
         
            ANNESS
            Miri tal-prestazzjoni inklużi fl-abbozz tal-pjan tal-prestazzjoni, imressaq mill-Irlanda skont ir-Regolament (KE) Nru 549/2004, li nstabu konsistenti mal-miri tal-prestazzjoni mal-Unjoni kollha għat-tielet perjodu referenzjarju.
            
               QASAM EWLIENI TAL-PRESTAZZJONI TAS-SIKUREZZA
            
            
               Effettività tal-ġestjoni tas-sikurezza
            
            
                        
                           L-Irlanda
                        
                     
                     
                        
                           Miri dwar l-effettività tal-ġestjoni tas-sikurezza, espressi bħala livell ta’ implimentazzjoni, li jvarjaw mil-livell A sa D tal-EASA
                        
                     
                  
                        
                           Fornitur tas-servizzi tan-navigazzjoni bl-ajru kkonċernat
                        
                     
                     
                        
                           Objettiv tal-ġestjoni tas-sikurezza
                        
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        IAA
                     
                     
                        Politika u objettivi tas-sikurezza
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Ġestjoni tar-riskju għas-sikurezza
                     
                     
                        D
                     
                     
                        D
                     
                     
                        D
                     
                     
                        
                           D
                        
                     
                  
                        Assigurazzjoni tas-sikurezza
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Promozzjoni tas-sikurezza
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Kultura tas-sikurezza
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
               QASAM EWLIENI TAL-PRESTAZZJONI TAL-AMBJENT
            
            
               Effiċjenza tat-titjir medja orizzontali en route tat-trajettorja reali
            
            
                         
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Abbozzi tal-miri tal-ambjent en route tal-Irlanda, espressi bħala l-effiċjenza tat-titjir medja orizzontali en route tat-trajettorja reali
                     
                     
                        
                           1,13  %
                        
                     
                     
                        
                           1,13  %
                        
                     
                     
                        
                           1,13  %
                        
                     
                     
                        
                           1,13  %
                        
                     
                  
                        Valuri referenzjarji għall-Irlanda
                     
                     
                        1,13  %
                     
                     
                        1,13  %
                     
                     
                        1,13  %
                     
                     
                        1,13  %
                     
                  
               QASAM EWLIENI TAL-PRESTAZZJONI TAL-KAPAĊITÀ
            
            
               Dewmien medju tal-ATFM en route f’minuti għal kull titjira
            
            
                         
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Abbozzi tal-miri tal-kapaċità en route tal-Irlanda, f’minuti ta’ dewmien tal-ATFM għal kull titjira
                     
                     
                        
                           0,01 
                        
                     
                     
                        
                           0,03 
                        
                     
                     
                        
                           0,03 
                        
                     
                     
                        
                           0,03 
                        
                     
                  
                        Valuri referenzjarji għall-Irlanda
                     
                     
                        0,01 
                     
                     
                        0,03 
                     
                     
                        0,03 
                     
                     
                        0,03 
                     
                  
               QASAM EWLIENI TAL-PRESTAZZJONI TAL-KOSTEFFIĊJENZA
            
            
               Kost unitarju ddeterminat għas-servizzi tan-navigazzjoni bl-ajru en route
               
            
            
                        
                           Żona tal-imposti en route tal-Irlanda
                        
                     
                     
                        
                           Valur bażi tal-2014
                        
                     
                     
                        
                           Valur bażi tal-2019
                        
                     
                     
                        
                           2020 - 2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Abbozzi tal-miri tal-kosteffiċjenza en route, espressi bħala kost unitarju ddeterminat en route (f’termini reali bil-prezzijiet tal-2017)
                     
                     
                        
                           26,36  EUR
                        
                     
                     
                        
                           25,03  EUR
                        
                     
                     
                        
                           47,25  EUR
                        
                     
                     
                        
                           29,84  EUR
                        
                     
                     
                        
                           25,01  EUR
                        
                     
                     
                        
                           24,66  EUR